62019CO0315_INF
Sklep Sodišča (šesti senat) z dne 26. septembra 2019 – Wallonische Region
(Zadeva C‑315/19)
„Predhodno odločanje – Prosto gibanje delavcev – Cestni promet – Registracija motornih vozil – Voznik, ki prebiva v državi članici – Vozilo, registrirano v drugi državi članici – Vozilo, ki ga delavcu da na razpolago delodajalec s sedežem v tej drugi državi članici – Obveznost, da se med pregledom na kraju samem predloži dokaz o pravilnosti uporabe takega vozila – Sorazmernost“
Prosto gibanje oseb – Delavci – Omejitve – Delavci, ki prebivajo na nacionalnem ozemlju in so zaposleni v drugi državi članici – Uporaba vozila s tujo registrsko tablico – Nacionalna ureditev, ki pod grožnjo naložitve globe določa obveznost, da se na kraju samem predloži dokaz o pravilnosti njegove uporabe – Nedopustnost – Utemeljitev – Neobstoj – Kršitev načela sorazmernosti
(Člen 45 PDEU)
(Glej točke 23, od 27 do 31, od 33 do 36 in izrek.)
Izrek
Člen 45 PDEU je treba razlagati tako, da nasprotuje ureditvi države članice, na podlagi katere se lahko prebivalec te države članice na odstopanje od obveznosti registracije vozila, ki je bilo registrirano v drugi državi članici in mu ga je dal na razpolago delodajalec s sedežem v tej drugi državi članici, v tej državi članici sklicuje le, če so dokumenti, ki potrjujejo, da izpolnjuje pogoje za uporabo tega odstopanja, vedno v tem vozilu.